CELEX: 32013D0167
Language: et
Date: 2013-04-03 00:00:00
Title: 2013/167/EL: Komisjoni rakendusotsus, 3. aprill 2013 , millega muudetakse otsuse 2004/211/EÜ I lisa seoses Mehhiko kohta tehtud kannetega loetelus, kuhu on kantud sellised kolmandad riigid ja nende osad, millest on lubatud importida liitu elushobuslasi ning hobuslaste spermat, munarakke ja embrüoid (teatavaks tehtud numbri C(2013) 1794 all)  EMPs kohaldatav tekst

5.4.2013   
            
            
               ET
            
            
               Euroopa Liidu Teataja
            
            
               L 95/19
            
         KOMISJONI RAKENDUSOTSUS,
   3. aprill 2013,
   millega muudetakse otsuse 2004/211/EÜ I lisa seoses Mehhiko kohta tehtud kannetega loetelus, kuhu on kantud sellised kolmandad riigid ja nende osad, millest on lubatud importida liitu elushobuslasi ning hobuslaste spermat, munarakke ja embrüoid
   (teatavaks tehtud numbri C(2013) 1794 all)
   (EMPs kohaldatav tekst)
   (2013/167/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (1) eriti selle artikli 17 lõike 3 punkti a,
   võttes arvesse nõukogu 30. novembri 2009. aasta direktiivi 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta, (2) eriti selle artikli 12 lõikeid 1 ja 4 ning artikli 19 sissejuhatavat lauset ja artikli 19 punkte a ja b,
   ning arvestades järgmist:
   
               (1)
            
            
               Direktiivis 92/65/EMÜ on sätestatud nõuded, mida kohaldatakse muu hulgas hobuslaste sperma, munarakkude ja embrüote liitu importimise korral. Need nõuded peavad olema vähemalt samaväärsed liikmesriikidevahelise kauplemise puhul kohaldatavate nõuetega.
            
         
               (2)
            
            
               Direktiivis 2009/156/EÜ on kehtestatud elushobuslaste liitu importimist reguleerivad loomatervishoiunõuded. Direktiivis on sätestatud, et hobuslaste import liitu on lubatud ainult sellistest kolmandatest riikidest, kus ei ole kahe aasta jooksul esinenud hobuste Venezuela entsefalomüeliiti.
            
         
               (3)
            
            
               Komisjoni 6. jaanuari 2004. aasta otsusega 2004/211/EÜ (millega kehtestatakse kolmandate riikide ja nende territooriumi osade loetelu, millest liikmesriigid lubavad importida elushobuslasi ning hobuslaste spermat, munarakke ja embrüoid, ning millega muudetakse otsuseid 93/195/EMÜ ja 94/63/EÜ) (3) on kehtestatud kolmandate riikide või (juhul kui kohaldatakse piirkondadeks jaotamist) nende osade loetelu, millest liikmesriigid peavad lubama hobuslaste ning nende sperma, munarakkude ja embrüote importi, ning on esitatud muud sellise impordi suhtes kohaldatavad tingimused. See loetelu on esitatud otsuse 2004/211/EÜ I lisas.
            
         
               (4)
            
            
               Otsuse 2004/211/EÜ I lisas esitatud loetelus on märgitud, et registreeritud hobuste ajutine import, registreeritud hobuste taassisenemine võiduajamiste, võistluste ja kultuuriürituste eesmärgil pärast ajutist eksporti, registreeritud hobuslaste ja tõuaretuseks ja tootmiseks ette nähtud hobuslaste import ning hobuslaste sperma, munarakkude ja embrüote import Mehhikost, välja arvatud osariigid Chiapas, Oaxaca, Tabasco ja Veracruz, on lubatud.
            
         
               (5)
            
            
               2012. aasta septembris avaldas komisjon lõpparuande 17.–27. aprillil 2012 Mehhikos tehtud auditi kohta, mille käigus vaadati läbi loomade tervise kontrollimise ja sertifitseerimise kord, mida kohaldatakse elusloomade ja nende sperma eksportimisel Euroopa Liitu (4). Aruandes toodi esile mitmeid olulisi puudusi seoses hobuslaste liikumisega kõnealuse kolmanda riigi piires, mis hõlmab ka piirkondadeks jaotamise suhtes kohaldatavate nõuete täitmist, vesikulaarse stomatiidi ja hobuste nakkava kehvveresusega seotud tagatistega ning hobuslaste spermakogumiskeskustele tegevusloa andmise ja nende tegevuse kontrollimisega. Vaatamata komisjoni auditiaruandes antud soovitustele ja asjaomastele järelmeetmetele ei ole Mehhiko pädevad asutused suutnud kõnealuseid puudusi kõrvaldada.
            
         
               (6)
            
            
               Selline olukord võib ohustada liidu hobuslaste populatsiooni tervist ning seetõttu ei tohiks lubada hobuslaste ja hobuslaste liiki kuuluvate loomade sperma, munarakkude ja embrüote importi Mehhikost.
            
         
               (7)
            
            
               Seepärast tuleks muuta otsuse 2004/211/EÜ I lisas sisalduvat kannet kõnealuse kolmanda riigi kohta.
            
         
               (8)
            
            
               Seepärast tuleks otsust 2004/211/EÜ vastavalt muuta.
            
         
               (9)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2004/211/EÜ I lisas asendatakse Mehhikot käsitlev kirje järgmisega:
   
      
                  „MX
               
               
                  Mehhiko
               
               
                  MX-0
               
               
                  Kogu riik
               
               
                  D
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —”
               
               
                   
               
            
   Artikkel 2
   Käesolev otsus on adresseeritud liikmesriikidele.
   
      Brüssel, 3. aprill 2013
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  EÜT L 268, 14.9.1992, lk 54.
   
      (2)  ELT L 192, 23.7.2010, lk 1.
   
      (3)  ELT L 73, 11.3.2004, lk 1.
   
      (4)  http://ec.europa.eu/food/fvo/rep_details_en.cfm?rep_id=2948